ועדת הכלכלה, כנסת 16, פרוטוקול מספר 312, 2004-12-01 10:30

שלום שמחון: אני רוצה לפתוח את הישיבה.

שלום שמחון: אנחנו מתחילים את הדיון בהמשך להצעה לסדר שהיתה אתמול בנושא בעיותיהם הקשות של תושבי שכונת הרכבת בלוד, של חבר הכנסת ואסל טאהא.

שלום שמחון: אנחנו בישיבה ביוני התבקשתם להעביר לוועדה העתק דו"ח בראשית משרד התחבורה שעל הכנתו נמסר בדיון בוועדה ואנחנו קיבלנו אותו רק אתמול, כך שלא הספקנו לעיין בו.

שלום שמחון: את אותו הדבר הפנינו גם לרכבת ישראל, לקבל את חוות הדעת המקצועית שלהם.

שלום שמחון: אנחנו מקיימים פה המשך של הדיון.

שלום שמחון: הוא לא יכול להיות ארוך מדי.

שלום שמחון: אני כבר אומר.

שלום שמחון: ניתן לחברי חבר הכנסת לומר שניים שלושה משפטים.

ואסל טאהא: אני אעשה את זה קצר מאוד.

ואסל טאהא: אני עיינתי בתוכנית.

ואסל טאהא: חסר שם.

ואסל טאהא: דיברו שם על כמה מפגשים, על חמישה מפגשים שהציעו להם פתרונות, חסר מפגש מהשלושים, וחסר מפגש מהשלושים ואחד שהם קשים ביותר, במיוחד.

ואסל טאהא: שם שמעתי שיש הצעות.

ואסל טאהא: נציג התושבים, אסמעיל ערפאת ביקש לפתוח מחדש את המפגש, הובהר כי הוועדה למפגשי רכבת החליטה על סגירת המפגש.

ואסל טאהא: במסגרת התוכנית להכפלת המסילה בקו לוד, נענו בהתאם להחלטת הות"ל על הרכבת לקדם תוכנית להסדרת מעבר להולכי רגל בהתאם.

בני רגב: אנחנו ישבנו בשבוע שעבר.

בני רגב: אנחנו מקדמים תוכנית לעניין הזה.

בני רגב: אני חושב שיש התייחסות מבחינת משרד התחבורה, באמת אני אומר את זה.

בני רגב: נכון שזה לקח זמן, אבל היינו בפגישה, הם אפילו נתנו תמיכה כספית לגבי התכנון, וגם אמרו לנו בצורה חד משמעית: אם זה לא יספיק הם יוסיפו.

בני רגב: עד כאן אני מדייק?

בני רגב: אולי זה לא לעניין, אבל הלוואי והבעיה של המגזר הערבי והשכונות האלה היה רק העניין הזה.

בני רגב: אז אנחנו באמת היינו במצב טוב.

בני רגב: אבל זה אולי - - -

שלום שמחון: זה לדיון אחר.

שלום שמחון: בבקשה אדוני, מנכ"ל משרד התחבורה.

בן ציון סלמן: מה שאמר ראש העיר למעשה, אנחנו מקדמים את התכנון.

בן ציון סלמן: הרשות מתכננת את הדברים.

בן ציון סלמן: וברגע שהתכנון מוכן ביצוע יהיה.

בן ציון סלמן: ברגע שיהיה תכנון מוכן זה לא יימשך שנים.

בן ציון סלמן: אני התחייבתי.

בן ציון סלמן: ברגע שהתכנון יהיה מוכן – יבוצע.

בן ציון סלמן: אין יותר ברור מכך.

שלום שמחון: בעוד כמה זמן אתה מעריך שיהיה תכנון?

בן ציון סלמן: זה העברתי לעיריית לוד.

בן ציון סלמן: היא אחראית על התכנון.

בני רגב: לגבי התכנון סיכמנו ואנחנו מטפלים בזה.

בני רגב: פשוט, המהנדס לא פה, אני לא יודע אם הוא כבר קבע את תאריך המכרז לתכנון, של המתכננים, אין שום סיבה לעכב את זה.

ואסל טאהא: בני, בני, זה חשוב מאוד הלוח זמנים.

ואסל טאהא: אבל מרוב עצים לא רואים יער.

ואסל טאהא: מרוב הבעיות של לוד אתה תשכח.

ואסל טאהא: וגם הוא שמטפל בכל הבעיות של מע"צ הוא יישכח.

ואסל טאהא: שוכחים.

ואסל טאהא: שוכחים.

בן ציון סלמן: אני אמרתי, אנחנו נזרז את התכנון.

בן ציון סלמן: יש לנו מעקב על התכנון.

בן ציון סלמן: הוא גם מלווה את התכנון.

בן ציון סלמן: לגבי סוג מעבר עלי או תחתי, אני אראה לך הרבה מעברים תחתיים שלא משתמשים בהם כי אנשים פוחדים, פוחדים מהרבה דברים.

בן ציון סלמן: אני אראה לך מעבר בנורדיה, בבית יצחק ועוד מקומות אחרים, אנשים נמנעים מלהשתמש במעבר תחתי.

בן ציון סלמן: אז כאן יעשו מעבר עלי.

בן ציון סלמן: כמובן, אם יש בעיות של הילדים - -

בני רגב: אני אומר לך, לזכותם של המגזר הערבי לאסונות שקרו שם הם היו מספיק מאופקים, ואני אומר לך באחריות, כי לא נתנו בהתחלה את הדעת - - -

בן ציון סלמן: אני אומר לך בני, באו אלי ואמרו לי שהמעבר במסילות יהיה גם מעבר רכב וגם מעבר להולכי רגל.

בן ציון סלמן: אמרתי, אני מסכים.

בן ציון סלמן: תתכננו ואנחנו נבצע.

בן ציון סלמן: מה יותר ברור מזה?

בן ציון סלמן: אני רוצה ב-2004 לבצע.

בן ציון סלמן: מה יותר מזה?

שלום שמחון: יש התחייבות?

שלום שמחון: עוד מישהו רוצה לומר?

בני רגב: הגיע פה מהנדס העיר.

שלום שמחון: כמה זמן ייקח התכנון?

אריה גלברג: אנחנו עכשיו עושים סקר התכנות, כולל - -

בני רגב: תתחילו את המדידות.

ואסל טאהא: מתי תתחילו את הביצוע?

אריה גלברג: בעוד חצי שנה תכנון מפורט, גשרים, מעברים.

בן ציון סלמן: חצי שנה, זאת אומרת אנחנו ביוני נוכל להתחיל ביצוע?

בן ציון סלמן: שמעתם.

בן ציון סלמן: אנחנו נתקצב את הביצוע.

ואסל טאהא: מה שאני יודע, מהניסיון שלי, מדברים על יוני, זה נסחב יולי אוגוסט, וזה נסחב לתקציב הבא, וזה סחבת.

שלום שמחון: אני רוצה לתת לך הצעה.

שלום שמחון: שנייה.

שלום שמחון: אני הבנתי את לוחות הזמנים .

שלום שמחון: אני פונה לראש עיריית לוד ולמהנדס שיעשו את כל המאמץ להקדים את התכנון ככל האפשר , ואנחנו נקיים כאן דיון בחודש אפריל כדי לשמוע אם התכנון נמצא - - -

ואסל טאהא: ותקציב לביצוע.

איסמעיל ערפאת: אני מייצג חלק מהתושבים.

איסמעיל ערפאת: יש לנו פה בעיה של המסילות, כמו שאתם יודעים, ותודה לכל המשרדים שרוצים לפתור את הבעיה.

איסמעיל ערפאת: יש פה שבעה מפגשים בעייתיים בעיר לוד.

איסמעיל ערפאת: חמישה מפגשים שנתנו לכם בחוברת, ושני מפגשים נוספים שהם מאה שלושים ומאה שלושים ואחד.

איסמעיל ערפאת: אנחנו מודים למשרד התחבורה ולכל האנשים שמקדמים את הנושא, ומקווים שעניין המנהרות והכל יתקדם.

איסמעיל ערפאת: במפגש מאה שלושים , שזה מפגש הכלבייה, אני הייתי בהתנגדות בתת"ל ואושר לנו להקים גשר להולכי רגל עלי.

איסמעיל ערפאת: עכשיו, אני ביקשתי בישיבה האחרונה שהיתה בלוד עם משרד התחבורה מבני במקום לעשות את זה עלי, לעשות את זה תת קרקעי, כי בסך הכל יהיו שם שתי מסילות בלבד.

איסמעיל ערפאת: כי המפגש העלי זה שמונה מטר גובה בגלל שהרכבות זה שתי קומות, חייב להיות שמונה מטר גובה.

איסמעיל ערפאת: וזה לא נותן פתרון לאנשים זקנים או אנשים נכים.

איסמעיל ערפאת: בסך הכל תת קרקעי, המרחק הוא קצר, וזה נותן פתרון, ואפשר לעשות אותו כי השטח ריק, לא צריך להרוס בתים, לא צריך לפנות שום דבר- -

שלום שמחון: תודה רבה.

ישעיהו רונן: מה שאומר מר ערפאת נשמע הגיוני.

ישעיהו רונן: אבל ההחלטה בעניין היא סטטוטורית.

ישעיהו רונן: היא התקבלה בות"ל בוועדה לתשתיות לאומיות.

ישעיהו רונן: ולכן הסכמנו עם ראש העיר שהם יגישו בקשה לות"ל לאפשר לגם את הגמישות לאפשר להם לבחור בשלב התכנון המפורט מה עדיף: עלי או תחתי.

ישעיהו רונן: כי הבעיה היא לא בעיה של רצון.

ישעיהו רונן: ובלבד שמה ישים ומה לו.

ישעיהו רונן: לנו זה אותו הדבר.

עיסמאיל ערפאת: עכשיו, המפגש הנוסף האחרון שהוא מאה שלושים ואחד, זה מפגש שיושב על מסילת לוד רחובות, המפגש הזה יושב על שלוש מסילות, וזה מפגש מסוכן.

עיסמאיל ערפאת: הוא כאילו מבחינה בטיחותית יש מחסום שהרכבת התקינה, ולא נותנים פה פתרון.

עיסמאיל ערפאת: יש רק הסדרי תנועה כפתרון.

עיסמאיל ערפאת: אני ביקשתי במקום הסדרי תנועה לבדוק אפשרות תת קרקעי.

ישעיהו רונן: בגלל שזה יושב על מפגש גבולות של שלוש רשויות מקומיות אין לו שום תכנון סטטוטורי, וגם אם אני ארצה ועשה שמיניות הדבר לא ניתן.

ישעיהו רונן: אין לו שום תכנון.

ישעיהו רונן: לכן אמרנו בשלב זה בוא נגיש את תוכנית הסדרי תנועה במפלס הקרקע כמו שהוא, במקביל יהיה צריך לשכנע את שלושת הרשויות להגיש איזה שהוא תכנון סטטוטורי.

ישעיהו רונן: אין לי שום יכולת להיכנס לקרקעות של מישהו .

ואסל טאהא: אני חושב שאפשר לתאם את זה.

שלום שמחון: אדוני ראש העיר,

בני רגב: מה שתלוי בנו אך ורק בנו -- -

עיסמאיל ערפאת: כן, אבל אתם לא עשיתם שום יוזמה כאילו לקדם.

עיסמאיל ערפאת: שלחתם מכתב לרשויות, לועדות המחוזיות בואו נבדוק אפשרות לעשות תת קרקעי.

עיסמאיל ערפאת: ליזום את זה.

שלום שמחון: תודה רבה, הישיבה הבאה בחודש אפריל.

בוסענה דביט: אם נשמע שהבעיה בלוד זה עניין המעברים ובזה נגמר הסיפור זה לא נכון.

בוסענה דביט: חמש דקות מהטרמינל בלוד לא רק משרד התחבורה יכול לפתור את הבעיה לבד, ולא העירייה יכולה לפתור את זה לבד.

בוסענה דביט: צריך להיות פתרון מערכתי.

בוסענה דביט: התושבים מוקפים בביוב, בחומות שבנתה אותן רכבת ישראל, יש הצפות, אני בטוחה שאתה יודע.

בוסענה דביט: ששת אלפים תושבים לא יכולים להגיע לבתי ספר בהצפות של הביוב.

שלום שמחון: תאמיני לי אין הרבה שכונות ואין הרבה אזרחים שמצליחים להוביל ועדה בכנסת לקבל מספר דיונים בעניין שלהם.

שלום שמחון: חבר הכנסת ואסל טאהא הוביל פה דיון, התעקש עליו, לא ויתר, ועכשיו אנחנו כבר קובעים את הדיון הבא שיהיה אחרי התכנון המפורט, בחודש אפריל.

שלום שמחון: שיהיה לכולנו בהצלחה.

שלום שמחון: תודה רבה.